《后黄公庐 赠吴遂君》
清代·夏曾佑

朝朝伏案赋大狗，忽思出门跨疲驴。立谈遍国竟无有，时有鬼物相揶揄。

技穷仍自访吾子，狂谋谬算相嬉娱。须臾意尽计无出，入手幸有黄公卢。

饿鬼见脓大欢喜，况有臃肿之与居。一壶怡愉两壶笑，三壶喧虺四欷歔。

五壶骂座客尽散，兀然入梦忘登车。役夫脱籍履六合，哮吼跳掷皆诗书。

方持文字作大狱，忽然境界皆为虚。教堂呜钟拜磔鬼，壁虱列队如肥猪。

秋风无赖犯破席，绳床兀臬如舆图。嗟乎我醒得非此，人生觉梦那不殊。

嗟乎梦觉那不殊，然后孔丘代温真吾徒。

作者简介：夏曾佑，字穗卿，钱塘人。光绪庚寅进士，改庶吉士，历官泗州知州。有《碎佛师杂诗》。